cyanic-selkie/wikianc huggingface dataset:
Շերիլ Լի Ռալֆ
Կարերա
1982 թվականին Ռալֆը մասնակցել է «Երազանքների աղջիկ» մյուզիքլին՝ կատարելով Դինա Ջոնսի դերը, որի համար նա առաջադրվել է Թոնի մրցանակի ։ 1984 թվականին թողարկեց իր միակ ալբոմը՝ «In the Evening»-ը, որը զբաղեցրել է 6-րդ տեղը Billboard-ի հիթ շքերթում։ 1988 թվականին նա հնչյունավորել է Ռիտային «Օլիվերն և ընկերությունը» մուլտֆիլմում։ Կինոյում նրա նորամուտը եղել է Դենզել Վաշինգտոնի կնոջ դերը «Հզոր Քվին» ֆիլմում։ 1991 թվականին Ռալֆը նկարահանվել է «Սիրուհի» ֆիլմում կատարել է սիրուհու դերը։ Նկարահանվել է այնպիսի ֆիլմերում, ինչպիսիք են «Ֆնիսթոուններ», «Զսպում» և «Անվերապահ սեր» ։
Հեռուստատեսությամբ Ռալֆը հայտնի է «Այս կյանքը» հեռուստասերիալում կատարած Ջինջեր Սենթ Ջեյմսի, «Ստեղծելով կնոջը» ֆիլմում կատարած Էթիեն Թուսեն Բուվիեի, «Մոեշա» սիթքոմում կատարած Դի Միտչելի դերերով, ապա «Արդարադատության լիգա» և «Անսահմանափակ արդարադատության լիգա» ֆիլմերով։ 2000 թվականի հունիսին Ռալֆը դատական հայց է ներկայացրել ընդդեմ «National Enquirer» թերթի իր և իր ամուսնու մասին հոդվածի համար։ 2009 թվականի հունիսի 16-ին հայտարարվել է, որ Ռալֆը միանում է Բրոդվեյի «Առաջին կանանց ակումբ» մյուզիքլի անձնակազմին։ Նա փոխարինել է դերասանուհի Ադրիան Լինոքսին, ով հեռացել էր նախագծից առողջական խնդիրների պատճառով ։
Ալբոմներ
In the Evening (1984, The New York Music Company)
Պրոդյուսեր և գործիքավորող՝ Թրևոր Լոուրենս
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասանուհիներ Կատեգորիա:Ամերիկացի կինոպրոդյուսերներ Կատեգորիա:Ռատգերսի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Մարաթոն (համայնք)
Մարաթոն (Δήμος Μαραθώνος), համայնք Հունաստանում։ Գտնվում է Նոտիոս Էվոիկոս և Պետալիա գետերի ափերին։ Մտնում է Արևելյան Ատտիկեի պերիֆերիայի մեջ։ Ըստ 2011 թվականի մարդահամարի տվյալների՝ համայնքի բնակչությունը կազմում է 33423 մարդ ։ Տարածքը կազմում է 222,747 կմ² ։ Վարչական կենտրոնն է Մարաթոնը։ 2014 թվականի տեղական ընտրություններում համայնքի ղեկավար է ընտրվել Իլիաս Փսինակիսը :
2011 թվականին «Կալլիկրատիս» ծրագրով Մարաթոնին է միացել Նեա Մակրի համայնքը, ինչպես նաև Գրամատիկո և Վարնավա համայնքները ։ Հյուսիս-արևմուտքից սահմանակցում է Օրոպոս համայնքին, հարավից՝ Ռաֆինա-Պիկերմիին, հարավ-արևմուտքից՝ Դիոնիսոս և Պենդելի համայնքներին։
Պատմություն
Մարաթոն համայնքը հիմնադրվել է 1835 թվականին և դարձել Աթենքի թեմի յոթ համայնքներից մեկը։ Համայնքը մնացել է անփոփոխ մինչև 1912 թվականի վարչական բարեփոխումները, երբ խոշոր համայնքները փոխարինվեցին ավելի փոքրերով։ 1926 թվականին Մարաթոնից առանձնացավ Նեա Մակրի համայնքը, իսկ 1929 թվականին՝ Ստամատայի համայնքը։ 1989 թվականին Մարաթոն միությունը ստացավ համայնքի կարգավիճակ։
Վարչական բաժանում
Մարաթոն համայնքը բաժանված է 4 վարչական միավորների։
Արտաքին հղումներ
Կատեգորիա:Հունաստան
Ուրուսուկա
Ուրուսուկա (Uruçuca), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Բաիա մարզի հարավում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 22 092 մարդ՝ 2007 թվականի տվյալներով։ Գրավում է 337,705 կմ2 տարածք։ Բնակչության խտությունը՝ 37,6 մարդ/կմ2։
Ռուտիե (Օդի գավառ)
Ռուտիե (Routier), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 22 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գոդֆրի Գաո
Գոդֆրի Գաո (չին․ 高以翔, Godfrey Gao, ), թայվանա֊կանադական դերասան և ֆոտոմոդել ։
Կենսագրություն
Գոդֆրի Գաոն ծնվել է 1984 թվականի սեպտեմբերի 22֊ին Թայվանի Թայբե քաղաքում ։ Մայրը մալայզացի է, իսկ հայրը՝ թայվանացի։ 9 տարեկան հասակում ընտանիքի հետ տեղափոխվել է Կանադայի Վանկուվեր քաղաք։ Ավարտել է Վանկուվեր քաղաքի Էրջիլ դպրոցը, հետո՝ Կապիլանո համալսարանը։ 2004 թվականին վերադարձել է Թայվան՝ մոդել աշխատելու համար, իսկ 2011 թվականին դարձել է Լուի Վիտոն ընկերության դեմքը։
2006 թվականին իր դեբյուտն է ունեցել կինոյում։ 2012 թվականին հայտնի է դարձել, որ Գոդֆրին մարմնավորելու է Մագնուս Բեյնի դերը «Մահվան գործիքները։ Ոսկորների քաղաք» ֆիլմում  ։
Հայտնվել է «Վոգ», «Esquire», «Men’s Health», «Elle Men», «Men’s Folio», «ХЕХ» ամսագրերի շապիկներին։ 2013 թվականի մարտ ամսին հայտնվել է «GQ» ամսագրի թայվանական տարբերակի շապիկին ։
2016 թվականին առաջադրվել է «Back in the Box» մրցանակին որպես «Լավագույն դերասան»։
Ծանոթագրություններ
Կատեգորիա:Կանադացի դերասաններ Կատեգորիա:Կանադացի մոդելներ
Mon Chéri
Mon Chéri, թանկարժեք կոնֆետներ արտադրող իտալիական Ferrero ընկերության բրենդ։
Mon Chéri է առանձին համադրություն է՝ շոկոլադե կոնֆետ՝ սրտաձև բալի միջուկով, որ լողում է հատուկ լիկյորի մեջ։
Mon Chéri անվանումը գալիս է ֆրանսիական արտահայտությունից «Իմ սիրելի» ։
Բալը, որ օգտագործում են Mon Chéri պատրաստելու համար, բերվել է Պորտուգալիայից՝ Ֆունդաո վայրից ։ Ամեն տարի Ferrero-ն գնում է 150 000 տոննա միրգ, որպեսզի պատրաստեն Mon Chéri կոնֆետները։
Mon Chéri առաջին հիմնական արտադրանքն էր, որը արտադրվում է 1956 թվականից սկսած։
Հայկ Եսայան
Հայկ Հովիկի Եսայան, հայ գործարար, «Յուքոմ» ընկերության համահիմնադիր, նախկին գործադիր տնօրեն , «Տելեկոմ Արմենիա» ընկերության համահիմնադիր և ներկայիս գլխավոր տնօրեն ։
Յուքոմ
2020 թվականի ապրիլի 10-ին հայտնի դարձավ, որ «Յուքոմ» ընկերության հիմնադիրներ Հայկ և Ալեքսանդր Եսայանները ընկերության բաժնետերերի հետ տարաձայնության պատճառով հեռացել են ղեկավար պաշտոններից։ Նրանց ազատման դիմումներին հետևել է ընկերության 576 աշխատակցի ազատման դիմումները, այդ թվում՝ ողջ ղեկավար կազմը ։ Մեկ օր անց Հայկ Եսայանը հայտարարել է, որ չնայած հեռացել են ղեկավար պաշտոններից, սակայն ոչ միայն չեն պատրաստվում վաճառել իրենց 5,94% բաժնետոմսերը, այլև մտադիր են գնել մյուս 94,06% բաժնետոմսերը, ինչի հետ կապված արդեն առաջարկ են արել մյուս բաժնետերերին ։
Թիմ ՍՊԸ
Հայկ Եսայանը 2020 թվականի ապրիլի 20-ին Ալեքսանդր Եսայանի և «Յուքոմից» ազատման դիմում գրած ավեի քան 500 աշխատակցի հետ հիմնադրել է «Թիմ» ընկերությունը ։
Ծանոթագրություններ
Կատեգորիա:Հայ գործարարներ
Գորելի Կորգոն
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Հայոց ձորի ճակատամարտ
Հայոց ձորի ճակատամարտ, տեղի է ունեցել մոտ մ.թ.ա. 2492 թվականի օգոստոսի 11-ին, Հայկ նահապետի ու Բելի զորքերի միջև, Վանա լճի արևելյան ափին, Խոշաբ գետի հովտում, Հայոց ձոր գավառում (Վասպուրական) ։
Հայկ նահապետը չճանաչելով Բելի աստվածությունը, ապստամբում է նրա դեմ, գաղթում յուրայիններով դեպի հյուսիս, հաստատվում Վանա լճի արևմտյան կողմում։ Բելը իր բանակով արշավում է նրա վրա, բայց ճակատամարտում պարտվում է և սպանվում Հայկի ձեռքով ։
«Պատմություն», Սեբեոս
Տիտանյան Բելը (Էլամի և Միջագետքի արքա Մեսլիմը) մարդկային ամենայն ազգերից իրեն բարձր էր կարծում, չէր ճանաչում իր էությունը, այլ մարդկային բոլոր ազգերին իրեն ծառայության էր կանչում։ Ապա այն ժամանակ Հաբեթածին Հայկը չկամեցավ հնազանդվել Բել արքայի ծառայությանը, հրաժարվեց նրան աստված կոչել։ Այնտեղ Բելը մարտի գնաց Հայկի վրա, իսկ արի Հայկը աղեղով հալածեց նրան…: Այն ժամանակ Բաբելոնում թագավորեց հսկա որսորդ Տիտանյան Բելը` չաստվածացյալ բռնակալը, որը սաստիկ զորություն ուներ և հույժ գեղեցիկ տեսք։ Եվ բոլոր ազգերի իշխանն էր, որոնք սփռվեցին ամենայն երկրի երեսին։ Նա աչառու կախարդությամբ հնարքներ գործադրեց և թագավորական հրամաններ արձակեց ամենայն ազգերին, ամբարտավան գոռոզությամբ կանգնեցրեց իր արձանը և երկրպագել ու զոհեր մատուցել տվեց՝ իբրև աստծո։ Իսկույն ևեթ բոլոր ազգերը կատարեցին նրա հրամանները, բայց Հայկ անունով մեկը՝ ազգերի նահապետը, չհնազանդվեց նրա ծառայությանը, նրա արձանը չկանգնեցրեց իր տանը և չմեծարեց նրան աստվածավայել շուքով։ Նրա անունը Հայկ էր։ Նրա նկատմամբ Բել արքան մեծ ոխով լցվեց։ Եվ Բաբելոնում զորաժողով արեց ու դիմեց գնաց Հայկի վրա՝ նրան սպանելու։ Եկավ հասավ Արարադ երկիր՝ այն տունը, որը նրանց նախնիներինն էր և որը շինել էր լեռան ստորոտում։ Կադմոսը փախստական գնաց Հարք՝ իր հոր մոտ՝ նրան լուր տալու, և ասում է. «Բել արքան դիմել գալիս է քեզ վրա, եկավ հասավ մինչև մեր տան կողմերը և ես իմ կնոջով ու որդիներով ահավասիկ փախստական գալիս եմ»։ Հայկը վերցրեց Արամենակին, նրա որդի Կադմոսին, նրանց որդիներին, իր յոթ դուստրերի որդիներին ու սակավաթիվ հսկա այրերի։ Եվ Հայկը ելավ Բել արքայի դեմ, բայց չկարողացավ սպառազեն հսկա այրերի բազմությանը դիմակայել։ Այնտեղ Հայկը ելավ Բելի դեմ և Բելը կամեցավ նրան իր ձեռքը գցել։ Խույս տվեց Հայկը նրանից և գնաց փախստական, իսկ նրա հետևից փութով գնաց նաև Բելը իր զինակրի հետ։ Հայկը կանգ առավ և ասաց նրան. «Ինչու՞ ես կրնկակոխ գալիս իմ հետևից, դարձիր շուտով քո տեղը, որ չմեռնես այսօր իմ ձեռքով, քանի որ իմ նետը չի վրիպում»։ Բելը պատասխան տվեց և ասաց. «Նրա համար, որ չընկնես իմ կտրիճների ձեռքը և մեռնես, հանձնվիր իմ ձեռքը և խաղաղությամբ ապրիր իմ տանը՝ ղեկավարելով իմ տան որսորդ զինվորներին»։ Պատասխան տվեց նրան Հայկը և ասաց. «Շուն ես դու և շների ոհմակից, և դու, և քո ժողովուրդը։ Եվ դրա համար այսօր իսկ պիտի դատարկեմ իմ կապարճը քեզ վրա»։ Տիտանյան արքան սպառազինվեց և հույսը դրեց իր կուռ սպառազինության վրա։ Եվ Հաբեթյան Հայկը մոտեցավ, իր ձեռքին բռնել էր աղեղը, ինչպես մայրափայտի հզոր գերան։ Հայկը կանգ առնելով՝ պատրաստվեց նրա դեմ աղեղով։ Եվ գետնից վեր տնկեց նետը լայնալիճ աղեղի մեջ և քաշելով աղեղը՝ նետով զորությամբ խոցեց երկաթի լանջապանակը և պղնձի վահանի միջով մխրճեց մսեղեն արձանի մեջ։ Ձգված նետը խրվեց գետնի մեջ և իսկույն գետին կործանեց աստվածակարծյալ հսկային, իսկ նրա զորքը փախուստի դիմեց։ Եվ նրանք հետապնդելով խլեցին նրանցից ձիերի, ջորիների և ուղտերի երամակներ ։
«Պատմություն Արծրունյաց տան», Թովմա Արծրունի
Ժամանակից դուրս համարվող Բելը (Էլամի և Միջագետքի արքա Մեսլիմը), սակայն կորավ ժամանակով, սպանվեց իր դեմ ապստամբած Հայկից` Թորգոմի որդուց, որը Հաբեթի սերնդից էր և քամահրելով Քամի որսորդին, ասաց. «Դու ոչ թէ աստված ես, այլ շուն, իսկ քո հետևից շարքով քարշ եկողները` շների երամակ»։ Այստեղ պատշաճում է մեծ նահապետի և աշխարհի հոր` Նոյի մարգարեական օրհնությունը. «Աստված թող ընդարձակի Հաբեթի տոհմը ու Սեմի տանը բնակվի», որովհետև Ասիայի արևելքը Սեմի բաժինն էր ու Հայկը խույս տվեց և բաժանվեց Բելից, Բաբելոնից հեռացավ այնտեղ, իսկ Նեբրովթը հանդուգն զորությամբ իր հրոսակներով հետապնդեց Հայկին, բայց նրանից նետահար եղավ և սպանվեց ։
«Հայոց պատմություն», Հովհաննես Դրասխանակերտցի
Մեր Հայկը, ուժով ընդվզելով և չհնազանդվելով Բելին (Էլամի և Միջագետքի արքա Մեսլիմին), Բաբելոնում ծնված իր որդի Արամանյակի դուստրերի, թոռների, ընդոծինների և իրեն միացած մարդկանց հետ անմիջապես գալիս, հասնում մեր այս աշխարհը, իսկ Նեբրովթը, այն է` Բելը, յուրային, քաջ զինվրների հետ, որոնք աղեղ, սուսեր, տեգ և նիզակ գործածելու մեջ կորովի մարդիկ էին, ընկնում են Հայկի հետևից։ Եվ մի ձորադաշտում նրանք դիմահար բախվում են միմյանց` բարձրացնելով ահագին դրդյուն, ինչպես զառիվայրից հոսող գետը, և, միմյանց վրա հարձակվելով, ահ ու սարսաի են սփռում Իսկ մեր Հայկը իր երեքթևյան լայնալիճ աղեղով նետը խփում է Նեբրովթի կրծբի երկաթագամ տախտակին և սա, թիկունքից անցնելով, մխրճվում է հողի մեջ։ Եվ այդպես նրան սպանելով` Հայկը ինքն է տիրում իր հայրենատուր ու իրեն վիճակված աշխարհին, որն իր անունով է կոչում ։
«Հայոց պատմություն», Ուխտանես
Այս Հայկը գեղապատշաճ, թիկնեղ և գեղեցկագանգուր էր, քաղցրահայաց ու հաստաբազուկ։ Սա, ապստամբելով Բելի (Էլամի և Միջագետքի արքա Մեսլիմի) դեմ, իր սերունդնելավ հանդերձ, քանակով մոտավորապես 300 հոգի, գնաց Արարադի երկիրը` հյուսիսային կողմը, և, այնտեղ մնալով որոշ ժամանակ, այդ տեղը տալիս է իր Կադմոս թոռանը, իսկ ինքը գնում է այն գավառը, որն իր անունով կոչվում է Հարք։ Այստեղ նա կառուցում է մի գյուղ ու իր անունով կոչում Հայկաշեն։ Սրանից հետո Բելը ելնում և գալիս է Հայկի վրա պատերազմի։ Քաջ Հայկը, այս բանը իր Կադմոս թոռան ուղարկած լուրից տեղեկանալով, յուրայիններով հանդերձ ելնում է Բելի դեմ ճակատամարտի։ Ինքն առաջ է ընթանում ու մոտ հասնում արքային, որից հետո, գրկաչափ ձգելով լայնալիճ աղեղը եռաթև սուր նետասլաքը դիպցնում է նրա կրծքավանդակին և նետը, մեջտեղից շեշտակի ճեղքելով թիկունքը, դուրս է գալիս մյուս կողմից ու խրվում հողի մեջ։ Այսպես Բելը Հայկի ոտքերի տակ կործանվում է, տապալվում գետին ու շունչը փչում է, իսկ Բելի զորքերի բազմությունը, տեսնելով Հայկի քաջ արարքը, բոլորը հետ են շրջվում ու փախուստի դիմում ։
«Ժամանակագրություն», Սամվել Անեցի
Այս Հայկը ձեռք բարձրացրեց Բելի (Էլամի և Միջագետքի արքա Մեսլիմի) դեմ, որը, հափշտակելով իշխանությունը, բռնացել էր բոլորի վրա։ Հայկը, սակայն, չհնազանդվեց Բելին, վերցրեց իր որդի Արամանյակին, որը ծնվել էր Բաբելոնում, ու 300 հոգով չվեց գնաց Արարադ աշխարհ…: Իսկ միիշխան Բելը կոչ հղեց նրան բաբելոնից, սակայն Հայկը դրա վրա ուշադրություն չդարձրեց, և ահա Բելը բազում մադկանց գլուխն անցած խրոխտանալով եկավ նրա վրա։ Հայկը, սակայն, նետահար արեց ու սատկեցրեց Բելին ։
«Աղվեսագիրք», Վարդան Այգեկցի
Երբ աշտարակը փլվեց, Բելը (Էլամի և Միջագետքի արքա Մեսլիմը) իր թագավորության աթոռը հաստատեց Բաբելոնում և ինքը կամեցավ թագավորել մարդկանց վրա, սակայն մեր հայր Հայկը, վերցնելով մեր ազգն ու մեր լեզվով խոսողներին, մոտ 400 հոգի, քանզի սակավ էին մեր նախնիները, փախավ Բելից ու ամրացավ Հյուսիսային կողմում` Վերին Հայքում, որը Մեծ Հայք են կոչում։ Բելը, որ նստում էր Բաբելոնում, չկարողացավ Հայկին իր թևի տակ բերել և այդ ժամանակ հավաքվեց պատերազմի ու կռվելու։ Նա հավաքեց 50.000 հետևակ պատերազմողների և ծովի նման եկավ, որպեսզի ջնջի մեր ազգը։ Հայկը ելավ նրան ընդառաջ մեկ հազարով և, թեև շատ սակավ էին, սակայն քաջարի այրեր էին։ Այդ ժամանակ Բելն առաջացավ իր զորքի միայն մի գնդով ու Հայկը ելավ նրա դեմ։ Բելն իրեն երկաթով էլ պատել հետևից ու առաջից` երկաթյա տախտակներով, քանզի գիտեր մեր հոր բազկի թափը։ Նա ձեռքին նաև մի սոսկալի նիզակ ուներ։ Եվ ահա մեր հայր Հայկը առաջ եկավ լայնալիճ ու պնդակազմ աղեղով։ Բելը, քանզի հսկա էր, գոչելով եկավ Հայկի վրա, ինչպես մի վիշապ, որ ցանկանում էր կլանել նրան, իսկ մեր լայնաճակատ հայրը իր բազկին թափ հաղորդեց, լայնալիճ աղեղից արձակեց իր երեքթևյան նետը և հարվածեց Բելի կրծքին ինչպես բաց պատուհանին։ Նետն անցավ նրա մարմնով ու ընկավ գետին, քանզի այն հույժ զորավոր էր և երկաթի թանձրությունը չկանգնեցրեց նրան։ Այդպես սատկեց Բել հսկան ու մսաբլուրը ու մեր ազգն ազատվեց ։
«Տիեզերական պատմություն», Վարդան Արևելցի
Բայց Բելը (Էլամի և Միջագետքի արքա Մեսլիմը), գոռոզանալով իր վաթսուն կանգուն անճոռնի հասակով, բոլոր իշխաններին հնազանդեցրեց իրեն, ինչպես աստծո, և ապա արձակեց, բացի Հայկից, որը Նոյի որդի Հաբեթի, նրա որդի Գամիրի, նրա որդի Թիրասի, նրա որդի Թորգոմի որդին էր։ Հայկը Բելին չպաշտեց որպես աստված, այլ նրան շուն կոչեց։ Եվ որովհետև Բելը մեծ ամբոխով եկավ նրա վրա, Հայկը սպանեց նրան` խփելով պղնձյա տախտակով պատած նրա սրտին…: Նեբրովթը… շինեց Շոշ քաղաքը, որ անվանում են Սպահան։ Նա սպանվեց Թորգոմի որդի Հայկի կողմից ։
«Հայոց պատմություն», Մխիթար Այրիվանեցի
Բելը (Էլամի և Միջագետքի արքա Մեսլիմը), հպարտանալով իր 60 կանգուն հասակով, իրենց ենթարկեցրեց բոլոր ժողովուրդներին և ստիպեց նրանց բոլորին իրեն ենթարկվել։ Չենթարկվեց, սակայն, քաջարի Հայկը, որն իր 8 եղբայրների և 300 հոգանոց աղքի հետ հեռացավ ու հաստատվեց Հայաստանում` Հարքի շրջանում, իսկ իր եղբայրներին էլ տվեց Տրապիզոնից մինչև Դարյալ ու Դերբենդ ձգվող շրջանները։ Նետահար անելով ու սպանելով Նեմրոթին` Հայկը իրեն ենթարկեցրեց Դերբենդը, Իրանը, Մուղանը, Ադրբագանը, Մարաստանը, Մծբինը, Միջագետքը, Մելիտենեն, Կոկիսոնը, Կեսարիան, Կոլոնիան, Սպերը, Խաղտիքը, Քարթլին, Սվանեթիան ու Կովկասը և իշխեց այդ բոլոր երկրների միջև տարածվող հողերի վրա ։
«Ժամանակագրություն», Իսահակ Երեց
Չընդունեց Հայկ պատկերը Բելի (Էլամի և Միջագետքի արքա Մեսլիմի) և չհամարեց նրան Աստված։ Եվ ահա եկավ Բելը ծանր ամբոխով նրա վրա և սպանեց նրան Հայկը ։
«Հայոց իշխանների ու թագավորնեի պատմություն», Ներսես Պալիենց
Այս Հայկը, վերցնելով իր որդի Արամանյակին, որը ծնվել էր Բաբելոնում, ինչպես նաև 300 հոգու իր մոտիկներից, ախքով և ունեցվածքով չվեց դեպի Արարադյան լեռները…: Իսկ Բելը (Էլամի և Միջագետքի արքա Մեսլիմը) տիրեց բոլորին և Բաբոլոնից կոչ արեց հնազանդվել իրեն, սակայն Հայկը մերժեց։ Այդ ժամանակ Բելը խրոխտանալով եկավ Հայկի վրա և Հայկը, հարվածելով նետով, սպանեց նրան ։
«Ժամանակագրություն», Անանուն Լիվոռնացի
Այս Հայկը հառնեց Բելի (Էլամի և Միջագետքի արքա Մեսլիմի) դեմ, վերցրեց իր որդիներից Արամանյակի և 300 հոգանոց իր ցեղով չվեց ու եկավ հասավ Արարադյան երկիրը։ Միապետության հասած Բելը տարբեր մարդկանց միջոցով կոչ արեց Հայկին վերադառնալ Բաբելոն, սակայն սա չհամաձայնեց։ Այդ ժամանակ Բելը խրոխտանալով եկավ նրա վրա, սակայն այս ուշիմ և խոհեմ հսկան` քաջագանգուր ու խայտակն, շտապեց հավաքել իր զորքը, հասավ մի ծովակի, որի ջուրն աղի է և որը մանր ձուկ ունի, որտեղից էլ առաջ անցնելով, հասավ մի դաշտաձև լեռ։ Այստեղ նա տեսավ Բելի ամբոխի բազմությունը։ Հայկը Բելի դեմ դուրս եկավ ընտիր մարդկանցով ու կորովի քաջերով, այնպես որ, երբ հսկաներն իրար եկան, երկրի վրա մեծ աղմուկ բարձրացավ, քանզի հսկաներն էին իրար սպանում։ Եվ ահա երկու կողմից էլ ոչ քիչ հաղթանդամ մարդիկ ընկան ու կործանվեցին, այնպես որ տիտանյան արքային տարակուսանք պատեց, նա զարհուրեց և ուզեց բարձրանալ դեպի այն բլուրը, որից իջել էր։ Այս իմացավ աղեղնավորը, որն առաջ նետվեց, հասավ Բել արքային, քաշեց իր լայնալիճ աղեղն ու երեքթևանի նետը դիպցրեց Բելի կրծքի տախտախներին։ Նետը դուրս եկավ թիկունքից և ահա ճոխացած տիտանյան գետին ընկավ ու հոգին փչեց։ Բելի ամբոխը, տեսնելով այսպիսի ահագին քաջություն, փախավ ։
«Քարթլիս-Ցխովրեբա», Լեոնտի Մրովելի («Վրաց թագավորների, նախահայրերի և տոհմերի պատմությունը», Լեոն Մելիքսեթ-Բեկ)
Այնժամ զայրացավ Նեբրոթը (Էլամի և Միջագետքի արքա Մեսլիմը), ժողովեց իր հսկաներին և բոլոր նրանց, ում հպատակվում էին նրա զորքերը, և ելավ Թարգամոսյանների դեմ, իսկ Հաոսը (Հայկը) կանչեց յոթ հսկաներին և Թարգամոսյանների բոլոր տոհմականներին։ Եվ օգնություն ցույց տվեցին նաև արևմտյան այլ և այլ կողմեր, ժողովեց այս բոլորին Հաոսը ու կանգնեց Մասիսի ստորոտում։ Եվ երբ մոտեցավ Նեբրոթը Ադարբագան (Ատրպատական) երկրին, կանգ առավ այնտեղ, ուղարկեց 60 հսկաների և նրանց հետ հզոր զորք՝ Թարգամոսյաններին կարգի կոչելու համար, իսկ երբ Նեբրոթի զորքը մոտեցավ, այնժամ Հաոսի եղբայրները՝ այն յոթ հսկաները, դիմավորեցին նրանց հզոր զորքով, իսկ Հաոսը հզորագույն զորքով կանգնեց հետևում՝ թիկունքում։ Նրանց միջև տեղի ունեցավ կատաղի ճակատամարտ, որը նմանվեց օդի սաստկությանը, քանզի նրանց ոտքերի փոշին՝ թանձր ամպի, նրանց զրահի փայլատակումը՝ երկնքի կայծակի, նրանց գոչյունները՝ որոտման ձայնի, նրանց նետերի բազմությունը և քարերի արձակումը, խիտ կարկուտի, և նրանց հեղումն արյան՝ կարկուտների հեղեղների էր նման։ Ճակատամարտը նրանց միջև սաստկացավ, և երկուստեք անթիվ կոտորվեցին, իսկ Հաոսը կանգնած էր հսկաների թիկունքում, քաջալերում էր և մխիթարում ահարկու ձայնով, որ նման էր կայծակի ճայթյունին։ Այնժամ հաղթեցին Թարգամոսյանները և կոտորեցին Նեբրոթի այն հսկաներին ու նրանց զորքին։ Ապա Թարգամոսյան այս յոթ հսկաները՝ Քարթլոսը, Բարդոսը, Մովականը, Հերոսը, Լեկանը, Կովկասանը, Էգրոսը, սրանք ողջ մնացին, առանց վիրավորվելու, և հաղթանակած փառաբանում էին աստծուն, իսկ երբ լսեց Նեբրոթը, բարկացավ և շարժվեց նրանց դեմ իր ողջ ուժով, բայց Հաոսը չուներ Նեբրոթի զորքերի չափ զորք ու դրա համար էլ նա ամրացավ նա Մասիսի քերծեում։ Նեբրոթը մոտեցավ ցածի կողմից, և նա ոտից մինչև գլուխ զինված էր երկաթով ու պղնձով։ Եվ բարձրացավ մի սարի վրա, որպեսզի խոսի Հաոսի հետ, ու պահանջում էր վերստին հպատակվել իրեն՝ գալ իր մոտ կամովին, բայց Հաոսը դիմեց իր հսկաներին. «Ամրացրեք իմ թիկունքի կողմը, որ Նեբրոթին ընդառաջ գնամ»։ Եվ գնաց ու դեմ հանդիման մոտեցավ Նեբրոթին, արձակեց նետը ու զարկեց Նեբրոթի կրծքին, իսկ նետը, պղնձյա տախտակն անցնելով, դուրս եկավ թիկունքից։ Այնժամ վայր ընկավ Նեբրոթը և նրա բանակը փախուստի դիմեց ։
«Պատմություն», Մյուենջջիմ-Բաշի
Հայկը Բաբելոնի թագավորության արքաների գլխավոր Դեվալքին ծառայելուց ձանձրանալով` հավաքեց իր հպատակներին, գնաց գեպի հյուսիսային կողմը և Արարատ անունով լեռան վրա բնակություն հաստատեց։ Այնտեղ երևացին շենքեր և կոչվեց Նախջվան, որ նշանակում է սկզբնական բնակավայր։ Հետո այդ անունը արաբականանալով, կոչվեց Նախիջևան։ Նեմրուդներից մեկը (Էլամի և Միջագետքի արքա Մեսլիմը) նրանց վրա զորք ուղարկեց, բայց ոչինչ չկարողացավ անել։ Մինչև անգամ ասում են, որ Նեմրուդը նրանց վրա գնաց անձամբ։ Հայկը մի նետով նրան խփեց և սպանեց ։
Ասորական պատմության հեղինակները պնդում են, որ Նեբրովթի մահվան պատճառ է հանդիսացել քթի մեջ սողոսկած մի ինչ-որ միջատ։ Պատմիչ Աբուլ-Ֆիրաջը իր հերթին փոխանցում է, որ Նեբրովթը ճզմվեց բաբելոնական աշտարակի տակ մնալով, իսկ մեկ այլ ասորական պատմիչի խոսքերով էլ Հաոսը մարտնչել է Նինոս Ավագի հայր Բելի հետ ու սպանել է սրան, այլ ոչ թե Նեբրովթին։
Սենտ Աման (Օդի գավառ)
Սենտ Աման (Saint-Amans), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 62 մարդ, բնակչության խտությունը` 7.60 մարդ/կմ²։ Բնակավայրը զբաղեցնում է 8.16 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 38 կմ արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 12։ Ակտիվության ցուցանիշը կազմում է 72,1 %։ 31 աշխատունակ մարդկանցից աշխատել է 28 անձ (15 տղամարդ և 13 կին)։ Գործազուրկ են եղել 3 անձ (0 տղամարդ և 3 կին)։ 12 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Յանկի դուդլ
«Յանկի դուդլ» (Yankee Doodle), ԱՄՆ-ում տարածված ազգային երգ։ Ներկայումս ընկալվում է հայրենասիրական ձևով (չնայած ի սկզբանե ստեղծվել է որպես հումորային)։ Հանդիսացել է ԱՄՆ-ի առաջին օրհներգերից մեկը և կարճ ժամանակահատվածով օգտագործվել է ԱՄՆ-ի անկախության պատերազմի տարիներին։ Նաև հանդիսանում է Կոնեկտիկուտ նահանգի օրհներգը։
Երգի պարզագույն մեղեդին, ենթադրվում է, հայտնի էր Անգլիայում Չարլզ I ժամանակ «Nankey-Doodle» վերնագրով և կատարվում էր թագավորական հեծելազորայինների կողմից՝ Կրոմվելին ծաղրելու նպատակով։ 1755 թվականի հունիսին, ֆրանսիացիների հետ գաղութային պատերազմի ժամանակ այդ երգը ճանապարհորդել է անգլիական զորքերի հետ դեպի Հյուսիսային Ամերիկա։ Համարվում է, որ երգի նոր բառերի հեղինակը գնդային բժիշկ Ռիչարդ Շակբերգն է (Richard Shuckburgh), և, որ երգը արտացոլում է բրիտանական սպաների ծաղրանքով վերաբերմունքը հյուսիսային ամերիկացի (տեղացի) նորակոչիկների հանդեպ։ Հետագայում երգի բառերը բազմիցս փոխվել են։
Երգի բառեր
Երգի ամբողջական տեքստը՝ այն տեսքով, որն այժմ հայտնի է
Անգլերենից հայերեն թարգմանություն՝
Արտաքին հղումներ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ամերիկյան երգեր Կատեգորիա:Ամերիկյան մշակույթ Կատեգորիա:Հայրենասիրական երգեր Կատեգորիա:Ժողովրդական երգեր Կատեգորիա:ԱՄՆ-ի պետական խորհրդանիշեր
Լանին ազգային պարկ
Լանին ազգային պարկ (Parque nacional Lanín), ազգային պարկ, որը տեղակայված է Նեուկեն պրովինցիայում։ Ներառում է տարբեր տեսակի ծառեր, մասնավորապես հաճարենիներ և մերկասերմերից այնպիսի ծառեր, ինչպիսիք են լենգան, շքածառը ու մի քանի տեսակներ, որոնցից շատերն Արգենտինայում որևէ այլ վայրում չեն հայտնաբերվել։
Պարկն ընդգրկում է Լանին հրաբուխը, Ուեչուլակֆեն, Ալումինեն, Լակար լիճը և այլն։ Նրանց մեջ են բազմաթիվ գետեր ու վտակներ, որոնցում իրականցվում է սաղմոն և կարմրախայտ ձկնատեսակների որսը։ Պարկի կենդանական աշխարհը նման է հարավային մասում գտնվող Նաուել Ուապի ազգային պարկին։
Լակար լճի ափին գտնվող Սան Մարտին դե Լոս Անդեր քաղաքը ծառայում է պարկ այցելող զբոսաշրջիկներին, ինչպես նաև` Չապելկոյի մոտակայքում գտնվող լեռնադահուկային կենտրոնը՝ դահուկորդների համար։
Արտաքին հղումներ
Կատեգորիա:Արգենտինայի ազգային պարկեր Կատեգորիա:1937 հիմնադրումներ Արգենտինայում Կատեգորիա:1937 հիմնադրված բնության հատուկ պահպանվող տարածքներ Կատեգորիա:Կատեգորիա ԲՊՀՄ II
Էմիլի Ռատու
Էմիլի Ռատու (Emilie Rathou, ), շվեդ լրագրող և թերթի խմբագիր, ալկոհոլից հրաժարվելու և կանանց ընտրական իրավունքների ակտիվիստ։
Կենսագրություն
Էմիլի Ռատուն ծնվել է 1862 թվականին, Բլեքինգում, գործարար Ալբերտ Գուստավսոնի և Աննա Սվենսդոտերի ընտանիքում։ Ազգանունը փոխել է Ռատուի 1882 թվականին` Կալմարում ուսուցչական դասընթացների ավարտից հետո։ Այնուհետև 1882-1885 թվականներին աշխատել է որպես դպրոցի ուսուցիչ։
Էմիլին պատանեկությունից սկսած ակտիվորեն ներգրավված է եղել հասարակական-քաղաքական գործունեության մեջ։ 1885-1900 թվականներին նա Բարի տաճարականներ միջազգային կազմակերպության անդամ էր, որը քարոզում էր ալկոհոլից հրաժարվելը, և այդ կազմակերպության խոսնակն էր։ 1890-1895 թվականներին նա եղել է «Դալմասեն» թերթի սեփականատերը և խմբագիրը։ 1900 թվականին Էմիլին Էսթերմալմում ստեղծել է քրիստոնյա կանանց միության մասնաճյուղը (Vita bandet). սա կազմակերպության առաջին շվեդական մասնաճյուղն էր (նախորդը, որը ստեղծվել է 1897 թվականին, միայն այդպես էր կոչվում, բայց իրականում ոչ մի կապ չուներ այս միջազգային կազմակերպության հետ)։ 1911-1912 թվականներին նա եղել է ոգելից խմիչքից զերծ մնալու համար ստեղծված հանձնաժողովի անդամ։
Էմիլին պայքարել է նաև կանանց իրավունքների, տղամարդկանց և կանանց հավասարության համար և սոցիալական անարդարության դեմ։
1892 թվականին նա հիմնել է Stockholms allmänna kvinnoklubb-ը («Ստոկհոլմի կանանց հանրային ակումբ») Ալինա Յագերսթեդտի, Կատա Դալստրյոմի, Աննա Ստրկյուի, Աննա Լինդհագենի, Ամանդա Հորնիի մասնակցությամբ, որը հաջորդ տարի միացել է Շվեդիայի Սոցիալ-դեմոկրատական աշխատավորական կուսակցությանը։ 1893 թվականին նա դարձել է Սոցիալ-դեմոկրատական կուսակցության ներկայացուցիչ «Ժողովրդական ռիքսդագում» (Folkriksdag), որը գործել է 1893-1896 թվականներին։ Այնուամենայնիվ, Էմիլին ամբողջությամբ ներգրավված չի եղել կանանց շարժմանը, քանի որ այն գլխավորել են բարձր դասի կանայք, իսկ ցածր դասի կանանց համար այդ շարժումն արդիական չէր։ Պահպանողական մամուլը Էմիլիին վերաբերվում էր արհամարհանքով, իսկ նրա ելույթները հաճախ էին ագրեսիվ արձագանքի արժանանում։
Էմիլին մահացել է Ստոկհոլմում,1848 թվականին։ Նա ամուսնացած չի եղել։ Իր կյանքի մեծ մասն ապրել է Մարիա Սանդստրոմի հետ, որը մահացել է Էմիլիի մահից հինգ օր անց։
Գրականություն
Կատեգորիա:Շվեդ սուֆրաժիստներ Կատեգորիա:19-րդ դարի շվեդ կին գրողներ Կատեգորիա:Շվեդ լրագրողներ Կատեգորիա:Շվեդ խմբագիրներ
Օդային կիթառ
Առաջնություն
Օդային կիթառի առաջին մրցույթներն անցկացվել են 1980-ական թվականների սկզբներին Շվեյցարիայում և ԱՄՆ-ում։ 1996 թվականից Oulu Music Video Festival փառատոնի շրջանակներում (Օուլու, Ֆինլանդիա) սկսեց անցկացվել օդային կիթառի աշխարհ առաջնությունը որպես պաշտոնական առաջնություն։
Առաջնության կանոնները շատ ընդհանուր գծեր ունեն գեղասահքի խորհրդի հետ, որտեղ գործում է բալային համակարգը։ Ժյուրիի կազմում հաճախ մտնում են աշխարհի ակնառու կիթառահարները, իսկ հաղթողները ստանում են թանկ մրցանակներ։
Նորարարություն
Ապա այլ, շարժումների ժամանակ ձայներ արձակող տեխնոլոգիաների մասին հայտնեցին Ավստրալիայից և Հոլանդիայից մշակողները, որոնք հրատարակել էին հատուկ հագուստ և խաղալիքներ։ 2007 թվականին Tomy ընկերությունը ներկայացրեց Air Guitar Pro՝ գործառական կիթառի սիմուլյատորը ։ 2008 թվականին Կալիֆորնիական Jada Toys ընկերությունը ներկայացրեց իր նոր սարքը՝Air Guitar Rocker, իսկ 2011 թվականին Սան Ֆրանցիսկոյում Yobble-ը հայտարարեց իր նոր արտադրանքի մասին՝ Air Guitar Move, iPhone-ի և iPod Touch-ի համար։ .
Արտաքին հղումներ
Կատեգորիա:Արվեստ Կատեգորիա:Կիթառ
Պիացցա Նավոնա
«Պիացցա Նավոնա» (Piazza Navona) լայնարձակ ուղղանկյունաձև հրապարակ է Հին Հռոմի կենտրոնում։ Այն կառուցված է Դոմիցիանոս Մարզադաշտի (Stadio di Domiziano) տեղում, Պանթեոնի արևմտյան կողմում։ 15-19 դարերում այն քաղաքական շուկան է եղել։ 1869 թվականից սկսած շուկան տեղափոխվել է մոտակա Կամպո դե Ֆիորի (Campo de' Fiori),(բառացի՝ «ծաղիկների դաշտ») հրապարակ։ Ներկայումս Նավոնա հրապարակում կազմակերպվում է Սուրբ Ծննդյան շուկան։
Հրապարակի անվանումը առաջացել է «agone» բառից։ Մինչև 4-րդ դարը Դոմիցիանոս մարզադաշտում անցկացվել են մրցախաղեր՝ agones: Բառը միջին դարերում վերափոխվում է campus agonis կամ in agone, ապա n’agone, և վերջնական տարբերակում՝ navone/navona : Միջին դարերում հրապարակը նաև հայտնի էր «Ալեքսանդրի կրկես» անունով։ Բազմաթիվ միջնադարյան փաստաթղթերում պատահում է Campus agonis կամ agon անվամբ (կայսր Օտտոն IIIի փաստ.)
Դոմիցիանոս մարզադաշտը
Մ.թ.ա. 46 թվականին Հուլիոս Կեսարը կառուցեց առաջին մարզադաշտը Մարսի դաշտում՝ մարզիկների մրցման համար։ Հետագայում 85 թվականին այն ընդլայնվեց Դոմիցիանոս կայսեր կողմից ։ Մարզադաշտը ուներ 275մ երկարություն և 106մ լայնություն, որը հատկացված էր 15 հազ. հանդիսատեսի համար ։ Այն ձևավորված էր արվեստի հունական ոճի նմուշերով։ Երկու հիմնական մուտքերը գտնվում էին եզրային կողմերում։ Այնտեղ անցկացվում էին վազքի, սկավառակի նետման, ձեռնամարտի մրցույթներ։ Այստեղ է նաև անցկացվել Կարակալլա արքայի (186 - 217)որդու հարսանեկան-տոնական խաղերը։ 15-րդ դարում մարզադաշտը վերափոխվեց հրապարակի, սակայն դեռևս նրա մնացորդներից կան շրջակայքում ։
Շատրվանները
15-րդ դարի վերջին տարիներին, երբ քաղաքական շուկան Կամպիդոջլիոյից տեղափոխվեց Պիացցա Նավոնա, Իննոկենտիոս X Պապի օրոք (1644-1655 թթ.) այն դարձավ հասարակության համար նշանակություն ունեցող վայր և վերափոխվեց բարոկկո ոճով հռոմեական ճարտարապետության և արվեստի մի առանձնահատուկ օրինակի։ Այն ներառում է կարևոր քանդակագործական և ճարտարապետական ստեղծագործություններ։ Հրապարակի կենտրոնում գտնվում է Լորենցո Բերնինիի կողմից ստեղծված Չորս գետերի շատրվանը (Fontana dei Quattro Fiumi), որի կենտրոնում վեր է խոյանում Մաքսենտիուսի Կրկեսից մաս-մաս բերված Դոմիցիանոսի Սյունը (16.54մ) ։ Այն ստեղծվել է Դոմիցիանոս կայսեր պատվերով հիերոգլիֆները գրվել են Հռոմում ։ Մաքսենտիուսի Կրկեսի կառուցումից հետո այն տեղադրվեց արենայի կենտորնում։ 1651 թվականին կրկեսի ավերակներում հայտնաբերումից հետո, Իննոկենտիոս X հրամայեց այն տեղադրել Նավոնա հրապարակում։ Սյան գագաթը զարդարում է Պամֆիլի ընտանիքի խորհրդանիշը՝ մետաղե աղավնի՝ ձիթապտղի ճյուղով։ Սյունը շրջապատված է 4 արձաններով, որոնք խորհրդանշում են աշխարհի 4 մասերի գլխավոր գետերի՝ Նեղոսի, Գանգեսի, Դանուբի և Լա Պլատայի աստվածներին։ Պիացցա Նավոնա հրապարակում կան ևս երկու շատրվաններ։ Հարավային ծայրում «Fontana del Moro» է՝ Մավրի շատրվանը, որը կերտել է Ջիոկամո դելա Պորտան (1575թ.), որին հետագայում Բերնինին ավելացրեց Մավրի արձանը։ Հյուսիսային ծայրում է գտնվում Ջակոմո դելա Պորտայի կողմից ստեղծված Նեպտունի շատրվանը (1574թ.), որում Նեպտունի արձանը տեղադրվել է 1878 թվականին Անտոնիո Դելլա Բիտտայի կողմից, որպեսզի այն ներդաշնակ լինի Մավրի շատրվանի հետ։
Եկեղեցիները
Իննոկենտիոս X Պապի պատվերով 1652 թվականին ճարտարապետներ Ջիռոամոն և Կառլո Ռեյնալդին սկսեցին կառուցել Սանտ Անյեզե ին Ագոնե (S. Agnese in Agone, ) եկեղեցին ։ Մեկ տարի անց շինարարական աշխատանքները գլխավորեց Բորրոմինին։ Նա շինության ճակատային մասը բարձրացրեց՝ երկու կողմերում զանգակատներ կառուցելով, որոնց մուտքը հրապարակի կողմից պիտի լիներ, և կենտրոնական մասը կառուցեց մեծ գմբեթով։ Եկեղեցու ներսում կահավորված է բարոկկոյի ոճով՝ թանկարժեք քարերով, ոսկով և արհեստական մարմարով։
Սանտա Մարիա դել Սակրո Կուորե (Nostra Signora del Sacro Cuore նաև San Giacomo degli Spagnoli) եկեղեցին գտնվում է Պամֆիլի պալատի դիմաց։ 12-րդ դարում եկեղեցին կառուցվել է Դոմիցիանոս մարզադաշտի ավերակների վրա, և մինչև 1807 թվականը հանդիսանում էր իսպանական ազգային եկեղեցին Հռոմում ։
Ֆրիդա Հեմփել
Ֆրիդա Հեմփել, գերմանացի օպերային սոպրանո, որը համերգներով հանդես է եկել Եվրոպայում և Ամերիկայի Միացյալ Նահանգներում։
Կենսագրություն
Ծնվել է Գերմանիայի Լայպցիգ քաղաքում, նախ սովորել Լայպցիգի երաժշտության և թատրոնի համալսարանում, ապա նաև Բեռլինի Շտերնի անվան կոնսերվատորիայում, որտեղ ուսանել է Սելմա Նիքլաս-Քեմփներին։ Առաջին անգամ հանդես է եկել Վիոլետտայի, գիշերային թագուհու և Ռոսինայի դերերգերով Վրոցլավ քաղաքում։ 1905 թվականին Շվերին քաղաքում հանդես է եկել դեբյուտով և այնտեղ անցել աշխատանքի հաջորդ երկու տարվա ընթացքում՝ կատարելով Գիլդայի, Լեոնորայի և Վոգլինդեի դերերգերը։
Հասել է այնպիսի հաջողության, որ կայզեր Վիլհելմ II-ը խնդրանքով դիմել է Շվերին քաղաքի իշխանություններին, որպեսզի վերջիններս սոպրանոյին թույլ տան երգել Բեռլինում։ Այստեղ իր դեբյուտը կատարել է 1907 թվականին Օտտո Նիկոլայիի «Վինձորի ուրախ կանայք» օպերայից տիկին Ֆլութի դերակաատարմամբ։ Բեռլինի արքայական օպերայում երգել է 1907 - 1912 թվականներին, որտեղ կատարել է նաև Լյուչիայի, Մարգարիտ Վալուայի և Մարիի դերեգերը։
Միջազգային կարիերա
1907 թվականին հանդես է եկել Լոնդոնի Կովենտ գարդեն արքունական թատրոնում որպես Բաստիենա, Էվա և Էլզա, ինչպես նաև կրկին անգամ որպես տիկին Ֆլութ․ գլխավոր դերերը կատարում էին Մելբան ու Սելմա Կուրցը։
1912 թվականին դեբյուտով հանդես է եկել Նյու Յորքի Մետրոպոլիտեն օպերայում «Հուգենոտներ» օպերայից Մարգարիտ Վալուայի դերերգով, որից հետո մինչև 1920-ական թվականները կանոնավորապես երգել այնտեղ։ Նյու Յորքում ու Բեռլինում առաջինն է կատարել «Վարդի ասպետը» օպերայից Մարշալինի դերը, որը Լոնդոնում ներկայացրել է 1913 թվականին։ 1913 թվականին Մետրոպոլիտենում «Պարահանդես-դիմակահանդես» օպերայում հանդես է եկել Էնրիկո Կարուզոյի, Էմմի Դեստինի, Մարգարետ Մաթցենաուերի և Պասկուալե Ամատոյի հետ, ինչպես նաև 1916 թվականին «Ֆիգարոյի ամուսնությունը» օպերայում Մաթցենաուերի, Ջերալդինա Ֆարրարի ու Անտոնիո Սկոտիի հետ։ 1947 թվականին այնտեղ ներկայացվել է նրա «Գնդի դուստրը» օպերայի դերակատարումը։ Ունեցել է լայն դրամատիկ դիապազոն ու հանդես եկել Ռոսինայից ու գիշերային թագուհուց մինչև Վագների Էվա ու Վեբերի Էվրիանթ։
Մենահամերգներ
1919 թվականից հետո իրեն նվիրել է համերգային մենահամերգների և Մետրոպոլիտեն օպերայից հեռացել է հանկարծակի՝ տեղ բացելով Ամելիտա Գալլի-Կուրչիի համար։ Համերգային բեմահարթակներում ստեղծել է իր երկրորդ կարիերան՝ փայլուն կերպով կատարելով Մոցարտի, Շուբերտի, Շումանի, Բրամսի և Վոլֆի ստեղծագործությունները։ Համբավ է ձեռք բերել նաև իր մենահամերգներով, որոնց ներկայանում էր 19-րդ դարի հանրահայտ սպրանո Ջեննի Լինդի նման հագնված։
Մահ
Վախճանվել է Բեռլինում 1955 թվականին։
Ձայնագրություններ
Գերմնիայում սկսել է ձայնագրվել 1906 թվականին Odeon Records ընկերության հետ, որից հետո ձայնագրվել է Անգլիայում Gramophone Company (HMV) և Victor Talking Machine Company, ինչպես նաև ԱՄՆ-ում Edison Records ձայնագրման ընկերություններում։ Ձայնագրությունների մեծ մասը ձայնային մշակումներով է արված։
Դասավանդում
Ուսանողների թվում էր ամերիկացի վոկալի ուսուցիչ և բելկանտո մասնագետ Կոռնելիուս Լ․ Ռեյդը։
Աղբյուրներ
Կատեգորիա:Գերմանացի օպերային երգչուհիներ Կատեգորիա:20-րդ դարի օպերային երգչուհիներ Կատեգորիա:Գերմանացի սոպրանոներ
Սեյմուր Քրեյ
Ծագում
Սեյմուր Քրեյը ծնվել է 1925 թվականին ԱՄՆ Վիսկոնսին նահանգում։ Նրա հայրը ճարտարագետ-շինարար էր, և գիտության և տեխնիկայի նկատմամբ հետաքրքրությունը նա է սերմանել որդու մեջ։
Կրթություն
Սեյմուր Քրեյը 1943 թվականին ավարտել է Չիպևա Ֆոլսի ավագ դպրոցը, որից հետո զորակոչվել է ամերիկյան բանակ՝ որպես ռադիոկայանի օպերատոր։ Սկզբում նա եղել է Եվրոպայում, այնուհետև Խաղաղ օվկիանոսի տարածքում, որտեղ աշխատել է ճապոնական հաղորդագրությունները վերծանելու վրա ։
Մահ
Սեյմուր Քրեյը մահացել է 1996 թվականի հոկտեմբերին՝ ավտովթարի հետևանքով ստացված վնասվածքներից ։
Գործունեություն
Սեյմուր Քրեյն իր գործունեությունը սկսել է 1951 թվականին՝ Engineering Research Associates (ERA) ընկերությունից ։ Ընկերությունը զբաղվում էր ԱՄՆ նավատորմի համար գաղտնագրվող սարքավորումների ստեղծմամբ։ Աշխատելով ERA ընկերությունում՝ 1953 թվականին Քրեյը ստեղծել է իր առաջին համակարգիչը ՝ ERA 1103: 1952 թվականին ERA ընկերությունը վաճառվել է Remington Rand ընկերությանը։ Մինչ այդ 1950 թվականին Remington Rand և Eckert-Mauchly Computer Corporation ընկերությունները միավորվել էին։ Վերջինը աշխատում էր UNIVAC համակարգիչների վրա։ Գնված երկու ընկերությունները միավորվելով ստեղծել են UNIVAC Division ընկերությունը, իսկ Սեյմուր Քրեյի համակարգիչը թողարկվել է UNIVAC 1103 անվամբ։ 1955 թվականին Remington Rand և Sperry Corporation ընկերությունների միավորումից ձևավորել է Sperry-Rand ընկերությունը, իսկ UNIVAC-ի բաժինը վերանվանվել է Sperry-UNIVAC: ERA ընկերության նախկին շատ աշխատակիցներ՝ դժգոհ լինելով հսկա կոնգլոմերատում իրենց դիրքերից, 1957 թվականին ստեղծել են իրենց սեփական Վերահսկիչ տվյալների կորպորացիան (Control Data Corporation) ։
Վերահսկիչ տվյալների կորպորացիա
Մինչև 1957 թվականի վերջը, Սեյմուր Քրեյը, որը պարտավորություններ ուներ ԱՄՆ ռազմածովային ուժերի հետ, շարունակել է աշխատել Sperry-Rand ընկերությունում՝ NTDS համակարգի վրա, ավելի ստույգ՝ նա այս համակարգի համար մշակել էր AN/USQ-17 համակարգիչը։ Այս նախագծի հիմնական աշխատանքների ավարտից հետո, նա միացել է Վերահսկիչ տվյալների կորպորացիային՝ իր անձնական խնայողություններից 5000 ԱՄՆ դոլարը ներդնելով ընկերությունում։
CDC 1604
CDC ընկերությունում, հենվելով Sperry-Rand ընկերության Տիտան միջմայրցամաքային բալիստիկ հրթիռների նավիգացիոն համակարգի Athena նախագծի հետազոտությունների վրա և Little Character փորձարկումների վրա, Սեյմուր Քրեյը ստեղծել է առաջին լիարժեք CDC 1604 համակարգիչը` օգտագործելով գերմանիումային տրանզիստորներ ։ Ըստ կորպորոտիվ լեգենդի, 1604 համակարգչային համարը ստացվել է պարզ թվաբանական գումարից։ Գումարելիներից մեկը CDC ընկերության տեղակայման հասցեի համարն էր (501 Park Avenue), իսկ մյուս գումարելին՝ վերջին համակարգչի համարը (ERA / UNIVAC 1103), որի վրա Քրեյն աշխատել էր Sperry-Rand ընկերությունում՝ նախքան CDC տեղափոխվելը։
48-բիթանոց CDC 1604 համակարգիչը շուկա ներկայացվել է 1960 թվականին, և այդ ժամանակ այն համարվում էր աշխարհի ամենաարագ համակարգիչը, թեև ուներ 0,2 ՄՀց տակտային հաճախականություն, իսկ տակտային տևողությունը՝ 5 միկրովարկյան էր։ Առաջին օրինակը հանձնվել է Ռազմածովային բարձրագույն դպրոցին (Naval Postgraduate School), իսկ հաջորդները վաճառվել են Լիվորմորի ազգային լաբորատորիային, Իլինոյսի համալսարանին, Նորթրոփ և Լոքհիդ միավորումներին, Ստանդարտների ազգային բյուրոյին և նույնիսկ Իսրայելի կառավարությանը ։ Մեկ տարի անց, երկար եռօրյա հանգստյան օրերի ընթացքում, Քրեյը մշակել է CDC 1604 համակարգչի փոքրացված 12-բիթանոց տարբերակը, որը ստացել է CDC 160A անվանումը։ CDC 160A համակարգիչը իր չափերով հնարավոր էր տեղակայել սովորական գրասեղանի վրա և, ըստ էության, եղել է պատմության մեջ առաջին մինիհամակարգիչը։ Այն օգտագործվել է որպես տվյալների մուտքային-ելքային վահանակ CDC 1604 համակարգչում կամ որպես հեռավոր տերմինալ։ Դրա հիման վրա ստեղծվել է միկրոհամակարգիչների CDC 160 ընտանիքը, իսկ CDC 160A մոդիֆիկացված համակարգչի տարբերակը Քրեյն օգտագործել է իր CDC 6600 գերհամակարգչում՝ որպես արտաքին սարքի պրոցեսոր (периферийный процессор):
1968 թվականին արդեն հնացած CDC 1604 համակարգիչը հանձնվել է նախկին ԽՍՀՄ-ի՝ Դուբնայի միջուկային հետազոտությունների ինստիտուտին, որտեղ CDC 1604 համակարգչի համար գրվել է Ֆորտրան-Դուբնա տրանսլյատորը, որը հայրենական BESM-6 համակարգչի հետ ծրագրային համատեղելի  ծրագիր էր, որի առաջին օրինակը՝ ОИЯИ ինստիտուտը ստացել էր նույն՝ 1968 թվականին ։
CDC 6600
1963 թվականի կեսերին Սեյմուր Քրեյը ստեղծել է առաջին CDC 6600 գերհամակարգիչը (100 նանովայրկյան), որը 50 անգամ ավելի արագ էր աշխատում, քան CDC 1604 համակարգիչը։ Այն առաջին համակարգիչներից էր, որն օգտագործվել է ֆրեոնային սառնարաններում և առևտրային բնագավառում ։
CDC 7600
Սեյմուր Քրեյի հաջորդ՝ CDC 7600 համակարգիչը (37 Մհերց հաճախականությամբ, 27,5 նանովայրկյան արագությամբ) ներկայացվել է 1969 թվականին, որն «ընդամենը» 4 անգամ էր ավելի արագ աշխատում, քան CDC 6600 համակարգիչները և գրեթե նույն գինն ուներ` 7,5 միլիոն դոլար։ Քանի որ արտադրողականությամբ նրանք էականորեն չէին տարբերվում, CDC 7600 համակարգիչը ավելի վատ էր վաճատվում, քան CDC 6600 համակարգիչը։
Այդ համակարգիչները, չնայած ճարտարապետությամբ տարբեր էին, բայց ստացվել էին ամբողջովին համատեղելի, քանի որ երկու համակարգիչներն էլ աշխատում էին Ֆորտրան ծրագրավորման լեզվով։
CDC 8600
CDC 7600 համակարգչի շուկա մուտք գործելուց անմիջապես հետո, Սեյմուր Քրեյը սկսել է աշխատել CDC 8600 համակարգչի վրա։ Ջիմ Թորնթոնը, ով օգնել էր այդ ժամանակ Քրեյին ստեղծել CDC 6600 և CDC 7600 համակարգիչները, վերադառնում է Մինեապոլիսում գտնվող CDC գրասենյակը, որտեղ աշխատում է STAR-100 համակարգչի նախագծի վրա։ Քրեյի թիմում նրա տեղը զբաղեցրել է ինժեներ Լես Դևիսը։
Ավելի բարձր կատարողականի հասնելու համար Սեյմուր Քրեյը ստեղծել էր ընդհանուր հիշողությամբ 4 պրոցեսորանի սարքը։ Նա որոշել էր համակարգչային բաղադրիչները փաթեթավորել իրար ավելի մոտ՝ էլեկտրական սխեմաների երկարությունը նվազեցնելու համար։ Այդ պատճառով պլատաների չափերը CDC 7600 համակարգիչների համեմատ 5 անգամ ավելացրել էին և յուրաքանչյուր մոդուլներում 8 պլատա էր, որոնցից յուրաքանչյուրը սպառում էր 3 կՎտ էլեկտրաէներգիա և մեծ ջերմության առաջացմամբ։ Դին Ռուշը պլատաների միջև տեղադրել էր պղնձե թիթեղներ, որոնք ջերմությունը հանվում էին ֆրոնային խողովակներով։ Սառնարանային միավորը մենակ կշռում էր 20 տոննա, ինչը 3 անգամ ավելին էր, քան CDC 6600, իսկ 2 անգամ ավելին, քան CDC 7600 համակարգիչը։
Cray Research
1972 թվականի փետրվարի 14-ին Սեյմուր Քրեյը հեռացել է CDC ընկերությունից և հիմնադրել իր առաջին ընկերությունը՝ Cray Research-ը ։ Քրեյի հեռացումը CDC ընկերությունից շատ խաղաղ էր, նույնիսկ ընկերությունը 500,000 դոլար ներդրում էր կատարել Cray Research ընկերությունում, չնայած նրան, որ Քրեյը գործնականում դառնում էր նրանց անմիջական մրցակիցը։ Ստեղծելով ընկերությունը ՝ Քրեյը հայտարարել է, որ Cray Research ընկերությունը յուրաքանչյուր համակարգչից կստեղծի մեկ մոդել և բոլոր համակարգիչները կլինեն գերհամակարգիչներ։
Cray Research ընկերությունում նա ստեղծել է աշխարհում ամենաարագ ընդհանուր օգտագործման գերհամակարգիչները`Cray-1 և Cray-2:
Cray-1
Cray-1 նոր համակարգչի ստեղծման ժամանակ Սեյմուր Քրեյը հաշվի էր առել CDC 8600 նախագծի սխալները, ինչպես նաև CDC ընկերության STAR-100 նախագծի դրական և բացասական կողմերը։ Նա հրաժարվել էր տրանզիստորներից՝ հօգուտ ինտեգրալային սխեմաների, բազմապրոցեսային համակարգից՝ հօգուտ վեկտորային պրոցեսորի, իրականացնելով պրոցեսորների գործարկման մի նոր սկզբունք «ռեգիստոր-ռեգիստոր» հիշողությամբ, և հիշողության համար ֆերոմագնիսական միջուկների փոխարեն օգտագործել էր կիսահաղորդիչներ։ 1974 թվականին մեքենայի առաջին թեստերը ցույց էին տվել 80 MFLOPS կատարողականություն։ 1975 թվականին ընկերությունը հանրությանը ներկայացրել է արդեն Cray-1 համակարգիչը ։
Cray-2
1976 թվականին Սեյմուր Քրեյը սկսել էր նախագծել նոր գերհամակարգիչ` Cray-2-ը, նույնիսկ նախորդ մոդելի` Cray-1 համակարգչի կատարելագործման ավարտից առաջ։ Սկզբնական շրջանում ըստ նախագծի Cray-2-ը պետք էր չորս վեկտորային պրոցեսորներով մեքենա լիներ, այսինքն` երեք անգամ պակաս, քան Cray-1-ը։ Մինչև 1978 թվականը Cray-2-ը դեռ նախագծվում էր, քանի որ Քրեյը և նրա թիմը զբաղված էին արտադրական Cray-1 հավաքմամբ և դրանց բարելավումներով, քանի որ հաճախորդի պահանջարկը մեծ էր։ 1978 թվականի սկզբին Քրեյը որոշել էր, որ Cray-2-ը չպետք էր պարունակեր 4 վեկտորի պրոցեսոր, այլ 64 սկալարային պրոցեսոր ․․․
1985 թվականին Cray-2 համակարգիչը արժեր 17,6 միլիոն ԱՄՆ դոլար.
Cray-3
1988 թվականին Սեյմուր Քրեյը սկսել է աշխատել նոր մոդելի՝ Cray-3-ի վրա ։ Նույնիսկ ավելի մեծ արագությունների հասնելու համար Քրեյը ընտրել էր գալումի արսենիդը`որպես միկրոսխեմայի բաղադրիչ հիմք։ Այս նյութը մինչ այժմ օգտագործվում է տիեզերական արդյունաբերության մեջ`արբանյակների համար գերարագ սխեմաներ ստեղծելու համար, բայց Քրեյից առաջ ոչ ոք չէր որոշել այն օգտագործել համակարգիչների կառուցման մեջ։ Գալիումի արսենիդի հատկությունները հնարավորություն էին տվել ստեղծել միկրոսխեմաներ, որոնք գործում էին գերհագեցած հաճախականություններով` վեց անգամ ավելի արագ, քան սիլիկոնային միկրոսխեմաները։ Այնուամենայնիվ գալումի արսենիդը շատ փխրուն էին։ Գալիումի արսենիդի մի կտորը վաճառվում էր 300 դոլար, իսկ մեկ սիլիկոնը՝ 6 դոլար ։
Այդ իսկ պատճառով նախագծի աշխատանքները հետաձգվել էին, իսկ 1989 թվականին Cray Research-ի ղեկավարությունը գերադասել էր մեկ այլ նախագիծ՝ Cray C90, որը զուգահեռ մշակվում էր։
Cray համակարգչային ընկերություն
1989 թվականի մայիսի 15-ին Սեյմուր Քրեյը հայտնել էր Cray Research ընկերությունից հեռանալու և Cray-3 համակարգչի վրա աշխատելու մտադրության մասին։ Այն նոր Cray Computer Corporation ընկերությունը Cray Research ընկերության մի մասն էր կազմում, որը գտնվում էր Կոլորադո Սփրինգսում։ Cray Research ընկերությունը Քրեյի նոր ընկերությանը 100 միլիոն դոլար կանխիկ գումար և 50 միլիոն դոլար գույքի ներդրում էր կատարել։ Cray Computer Corporation ընկերությունում Քրեյն աշխատում էր որպես կապալառու, այլ ոչ թե որպես լիարժեք հիմնադիր։
1990 թվականի օգոստոսի վերջին ընկերությանը հաջողվում է պայմանագիր կնքել Լիվերոր ազգային լաբորատորիայի հետ առաջին համակարգչի վաճառքի մասին։ Այս պայմանագրով Cray-3 համակարգիչը պետք է առաքվեր ոչ ուշ, քան 1992 թվականի հունիսին՝ մոդուլների փուլային առաքմամբ։ Մինչև 1991 թվականի հունիսը բոլոր փուլերը հաջողությամբ ավարտվում է, սակայն, մինչև 1991 թվականի դեկտեմբեր, պարզ է դառնում, որ ժամանակին չեն կարող առաքել։ Դեկտեմբերի վերջին Լիվերոր ազգային լաբորատորիան հայտարարում է, որ հրաժարվում է Cray-3 համակարգչի համար նախատեսված պայմանագրից և փոխարենը ձեռք է բերում C90 համակարգիչը՝ Cray Research ընկերության կողմից։
Իր հիմնական հաճախորդի կորստով՝ Cray Computer Corporation ընկերությունը սնանկանում է։ Ընկերության ամսական ծախսերը կազմում էին 5 միլիոն դոլար։ Կառավարական կազմակերպությունների ցանկը, որոնք կարող էին համակարգիչը գնել 30 միլիոն դոլարով, դադարեցվել էին միաժամանակ սառը պատերազմի ավարտվելուն պես և միաժամանակ նաև սարքավորումների ֆինանսավորումը։ Գնորդի բացակայության պարճառով որոշվել էր դադարեցնել Cray-3 16 պրոցեսորային համակարգչի տարբերակի մշակումը։ Մինչդեռ հարկավոր էր գնորդ գտնել 8-պրոցեսորային մեքենայի համար։ Չնայած այդ ամենին՝ 1994 թվականի սկզբին Քրեյը սկսել էր աշխատել նոր համակարգչի ՝ Cray-4-ի վրա, որն ավելի պարզ և հուսալի սարք էր(1ն/վ 1 ԳՀց հաճախականությամբ)։ Cray-4 համակարգչի վրա աշխատանքը ավելի հաջող էր՝ մեքենայի ընդհանուր արժեքը հինգ անգամ ցածր էր, քան Cray-3 համակարգչինը։ Ընդհանուր առմամբ, 1994 թվականի կեսերին ընկերությունում աշխատանքը բարելավվել էին, արդեն ծրագրվում էին ծրագրեր Cray-5 և Cray-6 մեքենաների համար, իսկ Քրեյը արդեն մտածում էր կենսաթոշակի գնալու մասին։ Այնուամենայնիվ, անկման պայմաններում ընկերությունը չկարողացավ գումար գտնել` շարունակական ծախսերի և աշխատանքն ավարտին հասցնելու համար։ 1995 թվականի մարտի 24-ին ընկերությունը հայտարարել էր սնանկության մասին՝ ընդհանուր առմամբ 300 միլիոն դոլար ծախսելով զարգացման վրա և 1993 թվականի մայիսին Cray-3 համակարգիչը անվճար փորձարկման համար դնելով «Մթնոլորտային հետազոտությունների ազգային կենտրոնում», որտեղ այն գտնվելով մի քանի տարի չաշխատելու պատճառով 2 օր անց ապամոնտաժվել էր։
SRC համակարգիչներ
Գրեթե մեկ տարի անց, 1996 թվականի հուլիսին, Սեյմուր Քրեյը որոշում է SRC համակարգիչների նոր ընկերություն հիմնել, որտեղ պետք էր զրոյից մշակել գերհամակարգչային նոր մոդելը։ Հրաժարվելով վեկտորային գերհամակարգիչից ՝ Քրեյը պլանավորում էր Intel ընկերության միջոցով ստեղծել 512 պրոցեսորներով բազմանդամ պրոցեսորային սարքը:Գործընթացը նոր էին սկսել, երբ 1996 թվականի սեպտեմբերի 22-ին Քրեյը ավտովթարի է ենթարկվում և ծանր վնասվածքներից 2 շաբաթ անց՝ 1996 թվականի հոկտեմբերի 5-ին 71 տարեկան հասակում մահանում է։ SRC ընկերությունը մինչ այժմ զբաղվում են համակարգչային համակարգերի մշակմամբ, չնայած այն չի արտադրում գերհամակարգիչներ։
Ճարտարագիտական մոտեցում
Համակարգիչները նախագծելիս Սեյմուր Քրեյը որպես ելակետ վերցրել էր նրանց աշխատանքի արագությունը։ Բոլոր մյուս ինժեներական լուծումները և մոտեցումները՝ համակարգի բաղադրիչների սերտ փաթեթավորումը, էլեկտրական սխեմաների երկարության նվազեցումը, տարածության մեջ համակարգչային մոդուլների հարաբերական դիրքը, մեքենայի շրջանակի ձևը, կենտրոնական պրոցեսորների հրամանների քայլերը, մեքենայի պարզ ծրագրավորման կորուստները, լողացող կետի արժեքների ճշգրտությունը հաշվարկելիս ենթարկվում էին սահմանված արագությանը։
Համակարգչի հիմնական բաղադրիչն ընտրելիս Քրեյը նախընտրում էր նախօրոք ապացուցված հուսալի լուծումներ, որոնք արդեն փորձարկվել էին մրցակցային այլ համակարգչային ընկերություններում։ Օրինակ գերմանումի տրանզիստորների շուկա դուրս գալուց 10 տարի անց այն փորձարկել է CDC 1604 համակարգիչների վրա, սիլիկոնային տրանզիստորները՝ CDC 6600, ինտեգրալային սխեմաներին՝ Cray-1 : Ենթադրվում էր, որ Սեյմուր Քրեյը այդ գործելաոճը չէր կիրառել CDC 8600 և Cray-3 համակարգիչների վրա, որն էր դարձել էր ձախողման պատճառը։
Սեյմուր Քրեյը գերադասում էր զարգացնել համակարգչի ամբողջ ճարտարապետությունը՝ աշխատելով ինժեներների փոքր խմբի հետ։ Որպես աշխատանքի այս ոճի ճշտության ապացույց, նա օրինակ բերում էր IBM Stretch նախագիծը, որը ձախողվել էր բոլոր մակարդակներում՝ IBM կառավարման միջամտության պատճառով։
Անձնական որակներ
Սեյմուր Քրեյը սիրում էր մենակությունը, միայնակ նա ավելի լավ էր հավաքում իր մտքերը, չէր սիրում հրապարակայնությունը, մամուլի ուշադրությունը և հազվադեպ էր տալիս հարցազրույցներ։ Իր թիմի հետ Չիպևա Ֆոլսի լաբորատորիա տեղափոխվելուց հետո նա արգելել էր CDC-ի ղեկավարությանը գալ այդտեղ՝ առանց իրեն զգուշացնելու։ Որպեսզի չհիասթափվեր Սպիտակ տուն այցելելուց և ԱՄՆ նախագահի հետ հանդիպումից, նա հրաժարվել էր տեխնոլոգիայի և նորարարության ոլորտում ԱՄՆ-ի ազգային մեդալով պարգևատրվելու պատիվից։ Ավելի շատ կենտրոնանալու համար նա իր տան տակ թունել էր փորել։ Մի անգամ նա հազիվ էր հասցրել թունելից դուրս գալ, երբ ծառը շրջվել էր թունելի վրա։ Սեյմուրը լրագրողներին կատակով ասել էր, որ թունելում նրան այցում էին լեռան Էլֆերը՝ ինժեներական որոշումներում ուղղություներով օգնում էին ։